arnastofnun/IGC-2024 huggingface dataset:
S-302/2007

Ár 2007, föstudaginn 30. mars, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-302/2007: Ákæruvaldið gegn E-kk-þgf K-kk-þgf E-kk-þgf, sem dómtekið var samdægurs á grundvelli 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 6. mars 2007 á hendur ákærða, E-kk-þgf K-kk-þgf E-kk-þgf, kt. 120977-5129, Hraunbæ 107, Reykjavík, til refsingar fyrir hlymingu samkvæmt 1. mgr. 254. gr. almennra hegningarlaga nr. 1971940, með því að hafa, föstudaginn 1. desember 2006, haft á heimili sínu nýlega fartölvu, sem hann hafði tekið við af ótilgreindum manni, þrátt fyrir að hafa vitað að um þýfi væri að ræða og þannig haldið tölvunni ólöglega frá réttum eiganda, en tölvunni var stolið úr íbúðarhúsnæði í Reykjavík 22. október 2006.

Með játningu ákærða fyrir dómi, sem samrýmist frásögn hans hjá lögreglu og öðrum rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Samkvæmt sakavottorði ákærða var hann 6. júní 2003 dæmdur í sex mánaða fangelsi fyrir húsbrot og líkamsárásir. Hann lauk afplánun refsingar 20. janúar 2004 og fékk þá reynslulausn á 60 daga eftirstöðvum refsingar, skilorðsbundið eitt ár. Ákærði stóðst umrætt skilorð. Hann er nú í fastri atvinnu og í sambúð. Með hliðsjón af þessum atriðum, greiðri játningu ákærða og því að um óveruleg verðmæti var að ræða, sem komust óskemmd til skila, þykir refsing hæfilega ákveðin fangelsi í 30 daga, sem eftir atvikum þykir rétt að skilorðsbinda, eins og nánar greinir í ákæru.

J-kk-nf H-kk-nf fulltrúi lögreglustjórans sótti málið af hálfu ákæruvaldsins.

DÓMSORÐ:

Ákærði, E-kk-nf K-kk-nf E-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

J-kk-nf J-kk-nf
S-344/2007

Mál þetta, sem dómtekið var 20. apríl sl., er höfðað með ákæruskjali lögreglustjórans á höfuðborgarsvæðinu, frá 13. mars 2007 á hendur Ó-kk-þgf G-kk-þgf, kt. 000000-0000, Fjarðarstræti 2, Ísafirði, fyrir fíkniefnalagabrot, með því að hafa aðfaranótt laugardagsins 24. júní 2006 á veitingastaðnum Gauknum við Tryggvagötu 22 í Reykjavík haft í vörslum sínum 13,20 g af kókaíni, sem fundust við leit á ákærða.

Telur ákæruvaldið þessa háttsemi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001. Ákæruvaldið krefst þess að ákærði verði dæmdur til refsingar og jafnframt að framangreint fíkniefni sem hald var lagt á, verði gert upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði hefur játað brot sitt fyrir dóminum. Er játning hans í samræmi við gögn málsins og verður hann sakfelldur fyrir brot sitt, en það er í ákæru réttilega heimfært til refsiákvæða.

Samkvæmt sakavottorði ákærða gekkst hann undir greiðslu 37.500 króna sektar 11. mars 1997 vegna fíkniefnalagabrots. Þá gekkst hann undir greiðslu 32.500 króna sektar 4. apríl 1997 vegna fíkniefnalagabrots. Hann hlaut 3 mánaða skilorðsbundið fangelsi, 30. júní 1997, fyrir brot gegn 1. mgr. 254. gr. og 1. mgr. 217. gr. almennra hegningarlaga. Honum var ekki gerð sérstök refsing með dómi sem hann hlaut 13. apríl 1999 fyrir brot gegn 1. mgr. 217. gr. almennra hegningarlaga.

Brot þessi hafa ekki áhrif á ákvörðun refsingar ákærða nú. Við ákvörðun refsingar ákærða er litið til magns kókaíns þess sem ákærði hafði í vörslum sínum og dómvenju í sambærilegum málum. Refsing ákærða er ákveðin 30 daga fangelsi en fresta skal fullnustu refsingar og falli hún niður að liðnum 2 árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 13,20 g af kókaíni, sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Með vísan til 1. mgr. 165. gr. laga nr. 19/1991 greiði ákærði sakarkostnað málsins, 134.002 krónur, þar með talda málsvarnarþóknun skipaðs verjanda síns, G-kk-ef S-kk-ef héraðsdómslögmanns, 60.000 krónur að meðtöldum virðisaukaskatti.

Af hálfu ákæruvaldsins flutti málið D-kk-nf K-kk-nf fulltrúi lögreglustjórans á höfuðborgarsvæðinu.

D ó m s o r ð:

Ákærði, Ó-kk-nf G-kk-nf, sæti fangelsi í 30 daga, en frestað er fullnustu refsingar ákærða og falli hún niður að liðnum 2 árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 13,20 g af kókaíni.

Ákærði greiði sakarkostnað málsins, 134.002 krónur, þar með talda málsvarnarþóknun skipaðs verjanda síns, G-kk-ef S-kk-ef héraðsdómslögmanns, 60.000 krónur að meðtöldum virðisaukaskatti.

I-kvk-nf E-kvk-nf
S-377/2007

Mál þetta, sem dómtekið var 17. apríl sl., er höfðað með ákæruskjali ríkissaksóknara frá 13. mars 2007 á hendur D-kk-þgf G-kk-þgf, Reykjavíkurvegi 5, Hafnarfirði, fyrir eftirtalin brot gegn umferðarlögum og almennum hegningarlögum framin aðfaranótt föstudagsins 15. desember 2006:

1. Umferðarlagabrot, með því að hafa ekið bifreiðinni AF-840 án gildra ökuréttinda suður Lækjargötu og beygt austur Hverfisgötu og með því brotið gegn banni við vinstri beygju samkvæmt umferðarmerki.

2. Rangar sakargiftir, með því að hafa, þegar lögregla hafði afskipti af ákærða í tilviki því sem lýst er í 1. lið ákærunnar, gefið upp nafn og kennitölu M-kk-ef G-kk-ef, kennitala 000000-0000, ritað nafn hans undir lögregluskýrslu og komið því þannig til leiðar að M-kk-nf var með bréfi lögreglustjórans í Reykjavík, dagsettu 27. desember 2006, sakaður um brot gegn 1. mgr. 48. gr. og 1. mgr. 5. gr. umferðarlaga nr. 50/1987 með því að hafa ekið sviptur ökurétti suður Lækjargötu og beygst austur Hverfisgötu andstætt umferðarmerki.

Teljast brot ákærða samkvæmt 1. lið varða við 1. mgr. 5. gr. og 1. mgr. 48. gr., sbr. 100. gr.umferðarlaga nr. 50/1987, með áorðnum breytingum, og samkvæmt 2. lið við 1. mgr. 148. gr. almennra hegningarlaga nr. 19/1940 með áorðnum breytingum. Þess er krafist að ákærði verði dæmdur til refsingar.“

Ákærði játaði brot sín og krafðist vægustu refsingar sem lög leyfa. Var málið tekið til dóms án frekari sönnunarfærslu.

Ákærði er fæddur 21. júní 1987. Samkvæmt sakavottorði hans var ákvörðun refsingar frestað á hendur honum, 5. október 2005, skilorðsbundið í 2 ár, fyrir þjófnað og nytjastuld. Hann gekkst undir greiðslu 15.000 króna sektar 28. júní 2006 fyrir brot gegn 1. mgr. 5. gr. umferðarlaga og var þá sviptur ökurétti í 3 mánuði. Síðast gekkst hann undir greiðslu 400.000 króna sektar með dómi 5. desember 2006, fyrir brot gegn 1., sbr. 3. mgr. 37. gr. og 1. mgr. 48. gr. umferðarlaga. Með broti því sem hann hefur verið sakfelldur fyrir í máli þessu hefur hann rofið skilorð dómsins frá 5. október 2005. Ber því með vísan til 60. gr. almennra hegningarlaga að taka upp fyrrgreindan skilorðsdóm og ákveða refsingu ákærða í einu lagi. Í dóminum var ákærði sakfelldur fyrir þjófnað og tilraun til nytjastuldar. Ákærði hefur með brotum þeim sem hann hefur verið sakfelldur fyrir í þessu máli gerst sekur um hegningarlagabrot og umferðarlagabrot. Þegar allt framangreint er virt og litið er til 77. gr. almennra hegningarlaga er refsing ákærða ákveðin fangelsi í 60 daga. Rétt þykir að fresta fullnustu refsingar ákærða og falli hún niður að liðnum 2 árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ekki verður séð að nokkurn sakarkostnað hafi leitt af málinu.

Af hálfu ákæruvaldsins sótti málið D-kk-nf K-kk-nf fulltrúi lögreglustjórans í Reykjavík.

D ó m s o r ð:

Ákærði, D-kk-nf G-kk-nf sæti fangelsi í 60 daga, en frestað er fullnustu refsingar ákærða og falli hún niður að liðnum 2 árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

I-kvk-nf E-kvk-nf.
S-401/2007

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 12. mars 2007 á hendur P-kk-þgf Þ-kk-þgf, kt. […] Laufási 1, Garðabæ, fyrir umferðarlagabrot með því að hafa ekið bifreiðinni PN-640, aðfaranótt föstudagsins 27. október 2006, undir áhrifum áfengis (vínandamagn í blóði 1,61‰) um Grettisgötu í Reykjavík, uns lögregla stöðvaði aksturinn við gatnamót Grettisgötu og Klapparstígs.

Þetta er talið varða við 1. mgr. sbr. 3. mgr., 45. gr., sbr. 1. mgr. 100. gr., umferðarlaga nr. 50/1987, sbr. 1. mgr. laga nr. 48/1997.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993, 2. gr. laga nr. 23/1998, 8. gr. laga nr. 84/2004 og 18. gr. laga nr. 66/2006.

Ekki hefur náðst til ákærða þrátt fyrir margítrekaðar tilraunir þannig að unnt væri að birta fyrir honum sjálfum fyrirkall í máli þessu. Var því gefið út fyrirkall þann 12. september sl. og það löglega birt í Lögbirtingarblaðinu með heimild í 2. mgr. 20. gr. laga nr. 19/1991 um meðferð opinberra mála. Var í fyrirkallinu tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 126. gr. sömu laga. Ákærði sótti ekki þing og boðaði ekki forföll.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í febrúar 1964. Á hann að baki nokkurn sakaferil allt frá árinu 1992. Ekki er ástæða til að fjalla sérstaklega um sakaferilinn þar sem hann hefur ekki ítrekunaráhrif á það brot sem ákærði er nú sakfelldur fyrir. Með hliðsjón af broti ákærða er refsing hans ákveðin 160.000 króna sekt til ríkissjóðs innan fjögurra vikna frá birtingu dóms þessa að telja, en ella sæti ákærði fangelsi í 12 daga.

Ákærði er sviptur ökurétti í 18 mánuði frá birtingu dómsins að telja.

Ákærði greiði 23.892 krónur í sakarkostnað.

D ó m s o r ð:

Ákærði, P-kk-nf Þ-kk-nf, greiði 160.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 12 daga.

Ákærði er sviptur ökurétti í 18 mánuði frá birtingu dómsins að telja.

Ákærði greiði 23.892 krónur í sakarkostnað.

S-kk-nf S-kk-nf.
S-40/2007

Mál þetta var höfðað með ákæru lögreglustjórans í Reykjavík, dagsettri 16. janúar sl., á hendur S-kk-þgf G-kk-þgf H-kk-þgf, kt. 000000-0000, Þorláksgeisla 49, Reykjavík, „fyrir fíkniefnalagabrot með því að hafa þriðjudaginn 28. nóvember 2006 að Lágholti 15 í Mosfellsbæ haft í vörslum sínum 1,26 g af amfetamíni, 198,22 g af marihuana, 19,74 g af kannabislaufum og 47 kannabisplöntugræðlinga, og jafnframt að hafa um nokkurt skeið fram til umrædds dags ræktað í umræddu húsnæði téða græðlinga, en lögreglan fann og lagði hald á fíkniefnin og græðlingana við húsleit.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985, og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni og kannabisplöntugræðlingar verði gert upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001“.

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega heimfært til refsiákvæða.

Samkvæmt sakavottorði ákærða gekkst hann undir greiðslu 250.000 króna sektar með viðurlagaákvörðun 29. mars 2006, fyrir brot gegn ávana -og fíkniefnalögum.

Að þessu virtu verður refsing ákærða ákveðin 45 daga fangelsi en fresta skal fullnustu refsingar og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 sæti ákærði upptöku á 1,26 g af amfetamíni, 198,22 g af marihuana, 19,74 g af kannabislaufum og 47 kannabisplöntugræðlingum.

Þá skal ákærði með vísan til 1. mgr. 165. gr. laga nr. 19/1991 greiða málsvarnarþóknun skipaðs verjanda síns, J-kk-ef E-kk-ef héraðsdómslögmanns, 60.000 krónur að meðtöldum virðisaukaskatti.

I-kvk-nf E-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf G-kk-nf H-kk-nf, sæti fangelsi í 45 daga en frestað er fullnustu refsingar ákærða og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð 1,26 g af amfetamíni, 198,22 g af marihuana, 19,74 g af kannabislaufum og 47 kannabisplöntugræðlingar.

Ákærði greiði málsvarnarþóknun skipaðs verjanda síns, J-kk-ef E-kk-ef héraðsdómslögmanns, 60.000 krónur.

I-kvk-nf E-kvk-nf
S-41/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 23. janúar 2007 á hendur H-kk-þgf Þ-kk-þgf M-kk-þgf, fyrir eftirgreind þjófnaðarbrot framin í Reykjavík á árinu 2006:

1. Fimmtudaginn 30. nóvember í versluninni Krónunni, Jafnaseli 2, stolið

súrmjólk, skólaosti og 4 DVD mynddiskum, samtals að verðmæti kr. 13.029.

2. Sunnudaginn 24. desember í versluninni Hagakaup, Kringlunni 6-12, stolið

náttbuxum að verðmæti kr. 3.499.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1968. Samkvæmt sakavottorði á hann að baki langan sakaferil, sem nær aftur til ársins 1988. Frá þeim tíma hefur hann sex sinnum hlotið refsingu fyrir umferðarlagabrot og 12 sinnum fyrir hegningarlagabrot, þar af ellefu fangelsisdóma fyrir þjófnað, aðallega búðahnupl. Ákærði er nú enn sakfelldur fyrir búðaþjófnað. Eins og fram hefur komið í fyrri dómum er ákærði haldinn sjúklegri stelsýki ásamt því að eiga við áfengisvandamál að stríða. Lýsti ákærði því við fyrirtöku málsins að hann væri að reyna sitt besta til að vinna bug á þessum vandamálum. Liggur fyrir í málinu vottorð sem staðfestir að ákærði sé undir handleiðslu sérfræðinga vegna áfengisvandamáls síns. Þegar horft er til skýrrar játningar ákærða, þess sem hér hefur verið rakið og með vísan til 77. gr. almennra hegningarlaga þykir refsing ákærða hæfilega ákveðin fangelsi í 2 mánuði.

Ákærði greiði 49.800 krónur að meðtöldum virðisaukaskatti í þóknun til skipaðs verjanda síns, B-kk-ef L-kk-ef B-kk-ef hæstaréttarlögmanns.

D ó m s o r ð :

Ákærði, H-kk-nf Þ-kk-nf M-kk-nf, sæti fangelsi í 2 mánuði.

Ákærði greiði 49.800 krónur að meðtöldum virðisaukaskatti í þóknun til skipaðs verjanda síns, B-kk-ef L-kk-ef B-kk-ef hæstaréttarlögmanns.

Á-kk-nf M-kk-nf
S-457/2007

Ár 2007, miðvikudaginn 18. apríl, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-457/2007: Ákæruvaldið gegn K-kvk-þgf L-kvk-þgf K-kvk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 27. mars 2007 á hendur K-kvk-þgf L-kvk-þgf K-kvk-þgf, kt. 000000-0000, Engihjalla 13, Kópavogi, til refsingar fyrir fjárdrátt samkvæmt 1. mgr. 247. gr. almennra hegningarlaga nr. 19/1940, með því að hafa, í mars 2006, þegar hún vann í Bónus verslun, dregið sér samtals 10.000 krónur úr afgreiðslukassa, svo sem nánar er lýst í ákæru.

Í ákæru er tekin upp bótakrafa Bónus, sem ákærða greiddi að fullu 19. janúar 2007. Með játningu ákærðu fyrir dómi, sem samrýmist rannsóknargögnum málsins, er ofangreind háttsemi sönnuð og þykir hún rétt færð til refsiákvæða í ákæru.

Ákærða var 16 ára þegar hún framdi brot sitt. Í kjölfar þess gekkst hún 30. ágúst 2006 undir 37.000 sekt vegna fíkniefnalagabrots, en hefur að öðru leyti hreinan sakaferil. Ef kæmi til refsingar bæri af framangreindri ástæðu að dæma henni hegningarauka, sbr. 78. gr. almennra hegningarlaga. Með hliðsjón af aldri ákærðu, greiðri játningu og því að hún hefur bætt fyrir brot sitt þykir hins vegar rétt að fresta ákvörðun um refsingu þannig að hún falli niður að liðnu einu ári frá dómsuppsögu, enda haldi ákærða almennt skilorð, eins og nánr greinir í dómsorði.

K-kk-nf I-kk-nf V-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákvörðun um refsingu ákærðu, K-kvk-ef L-kvk-ef K-kvk-ef, er frestað skilorðsbundið í eitt ár frá dómsuppsögu að telja og fellur hún niður að þeim tíma liðnum haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

J-kk-nf J-kk-nf
S-459/2007

Ár 2007, miðvikudaginn 18. apríl, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-459/2007: Ákæruvaldið gegn C-x-x K-x-x, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 27. mars 2007 á hendur ákærðu, C-x-x K-x-x, kt. 000000-0000, Berjavöllum 4, Hafnarfirði, til refsingar fyrir skjalafals samkvæmt 1. mgr. 155. gr. almennra hegningarlaga nr. 19/1940, með því að hafa, í september 2006, framvísað hjá Sjóvá-almennum hf. falsaðri yfirlýsingu um veðflutning vegna láns að uppgreiðsluandvirði 1.611.291 krónu, af bifreiðinni MN-408 yfir á bifreiðina MS-195, en ákærða falsaði á yfirlýsinguna nafn bróður síns, í reit fyrir samþykki sjálfskuldarábyrgðarmanns, allt svo sem nánar er lýst í ákæru.

Með játningu ákærðu fyrir dómi, sem samrýmist rannsóknargögnum málsins, er ofangreind háttsemi sönnuð og þykir hún rétt færð til refsiákvæða í ákæru.

Ákærða er 42 ára og hefur hreint sakavottorð. Hún hefur játað háttsemi sína greiðlega og liggur ekki fyrir að fjártjón hafi hlotist af brotinu. Að þessu gættu þykir refsing hæfilega ákveðin fangelsi í fjóra mánuði, sem eftir atvikum þykir mega skilorðsbinda, eins og nánar greinir í dómsorði.

K-kk-nf I-kk-nf V-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærða, C-x-x K-x-x, sæti fangelsi í fjóra mánuði, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955

J-kk-nf J-kk-nf
S-461/2007

Mál þetta, sem dómtekið var 28. júní sl., er höfðað með ákæru útgefinni af lögreglustjóranum á höfuðborgarsvæðinu 27. mars 2007 á hendur Þ-kk-þgf E-kk-þgf Þ-kk-þgf, kt. [...], Selásbraut 52, Reykjavík, fyrir skjalabrot með því að hafa mánudaginn 21. mars 2006, tekið skráningarnúmerin SO-036 af bifreið í Sundahöfn í Reykjavík og sett á bifreið sína LT-798 og ekið henni þannig með röngum skráningarmerkjum þangað til lögreglan hafði afskipti af honum við Grunnuvötn í Heiðmörk daginn eftir.

Telst þetta varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Refsing ákærða verður hegningarauki við skilorðsdóm frá 10. október sl. og ber að dæma þann dóm upp og gera ákærða refsingu í einu lagi. Þykir refsing ákærða þannig hæfilega ákveðin fangelsi í 90 daga.

Kostnað leiddi ekki af málinu.

DÓMSORÐ:

Ákærði, Þ-kk-nf Ö-kk-nf Þ-kk-nf, kt. [...], sæti fangelsi í 90 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

P-kk-nf G-kk-nf
S-463/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 27. mars 2007 á hendur K-kk-þgf K-kk-þgf, kt. [...], Hlíðartúni 8, Hornafjarðarbæ, fyrir fjárdrátt með því að hafa í starfi sem verslunarmaður í verslun 10/11 hf., Barónsstíg 2-4, Reykjavík, á tímabilinu frá 4. til 23. nóvember 2004 dregið sér alls 5.284 krónur með 15 fjártökum úr afgreiðslukössum verslunarinnar.

Þetta er talið varða við 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu er af hálfu 10/11 hf. krafist skaðabóta að fjárhæð 8.078 krónur ásamt vöxtum samkvæmt 8. gr. vaxtalaga nr. 38/2001 frá 23. nóvember en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Ákærði sótti ekki þing og boðaði ekki forföll en í fyrirkalli, sem var gefið út 25. apríl sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í nóvember 1977. Hann gekkst undir sátt á árinu 2000 fyrir brot gegn lögum um ávana- og fíkniefni. Hann var dæmdur í 30 daga skilorðsbundið fangelsi 2001 fyrir þjófnað. Hann var 28. júní 2002 dæmdur í 45 daga skilorðsbundið fangelsi til tveggja ára fyrir þjófnað. Loks var hann 20. ágúst 2004 dæmdur fyrir brot gegn lögum um ávana- og fíkniefni. Með hliðsjón af sakarefni málsins er refsing ákærða hæfilega ákveðin 40.000 króna sekt í ríkissjóð sem greiða skal innan fjögurra vikna frá uppkvaðningu dómsins að telja en ella skal ákærði sæta fangelsi í 4 daga. Skaðabótakröfu 10/11 hf. er vísað frá dómi, en um hana verður ekki dæmt í útivistarmáli sem þessu.

Sakarkostnað hefur ekki leitt af málinu.

D ó m s o r ð:

Ákærði, K-kk-nf K-kk-nf, greiði 40.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Skaðabótakröfu 10/11 hf. er vísað frá dómi.

S-kk-nf S-kk-nf.